Dømt til livstid for å ha planlagt drap på Joss Stone
Liverpool er i retten i Devon i dag dømt til livsvarig fengsel med en minstetid på 10 år og åtte måneder. Bradshaw er også funnet skyldig i drapskomplottet mot sangeren, men forkynnelsen av straffeutmålingen hans er utsatt, melder BBC.Det var i 2011 at de to ankom Devon med våpen og dokumenter med planer om et bestialsk drap på den britiske soulsangeren. Under arrestasjonen fant politiet blant annet samuraisverd, tau og en likpose. - Dette var ditt påfunn. Kanskje et påfunn fra en gal person, men like fullt en reell plan, sa dommer Francis Gilbert QC til Liverpool da straffeutmålingen ble opplest.Juryen skal kun ha brukt fire timer på å komme fram til enstemmig beslutning om at mennene var skyldig - selv om de to hele tiden selv har nektet skyld. Prisbelønte Joss Stone var hjemme da de to mennene ble arrestert ikke langt unna for to år siden. Artisten møtte selv i retten i midten av forrige måned og sto ansikt til ansikt med de tiltalte. Det er ikke kjent hva som skal ha vært motivet til drapsplanene.Politiet beslagla i 2011 en rekke notislapper der Stone ble omtalt som «hunndjevel», og der det også kom fram at de to planla å halshugge stjernen og dumpe liket hennes i en elv. Stone fortalte i retten at huset hennes har en innbruddsalarm, men at hun sjelden brukte den. Også at hun egentlig ikke hadde en skikkelig lås på døren. Det har hun nå. - Jeg har bodd i Devon lenge, og det er ingen som låser døren her, fortalte Stone i vitneboksen.25-åringen platedebuterte i 2003, og har solgt over 11 millioner album. Hun skal være god for over 80 millioner kroner. Artisten har også prøvd seg som skuespiller. Hun hadde en rolle i filmen «Eragon», og i TV-serien «The Tudors». Stone er for øvrig venn av prins William og hertuginne Kate, og var blant gjestene da de giftet seg for to år siden.
Kevin Liverpool (35) og Junior Bradshaw (32) er begge dømt for å ha planlagt drap på superstjernen Joss Stone (25).